जिंदगी के आखिरी पड़ाव पर है \'शैतानÓ
बहुत सज्जन घोड़ा है शैतान : सुमन, ढाई सौ से अधिक आईपीएस व डीएसपी ने की है उस पर घुड़सवारी
सुबोध मिश्रा त्नहजारीबाग
हजारीबाग पुलिस ट्रेनिंग सेंटर (पीटीसी) का घोड़ा आज जिंदगी के अंतिम पड़ाव पर पहुंच गया है। बुढ़ापे की दहलीज पर खड़ा घोड़ा शैतान की पुलिस महकमा में अपनी अलग पहचान रही है। आज उसके बीमार की सूचना पाकर राज्य के कई आईपीएस व आईएस अधिकारियों की चिंता बढ़ गई है। सभी पीटीसी के अश्वशाला प्रभारी विजय रंजन से फोन कर उसके हालात का जायजा ले रहे हैं। शैतान की उम्र 35 साल होने को चला है। अश्वशाला प्रभारी के अनुसार घोड़े की अधिकतम उम्र सीमा 35 साल की होती है। जिसमें उससे 20 वर्ष तक काम लिया जा सकता है। बताया कि इस घोड़े ने अपने दोनों मापदंड को पूरा किया है। बताया कि शैतान के सारे दांत झड़ चुके हैं। वह दाना नहीं खा पाता है। कमजोर हो गया है। शुक्रवार की सुबह वह गिर गया था। तत्काल डॉ. आरके दूबे ने उसका इलाज किया। अभी उसकी तबीयत कुछ ठीक है। बताया कि इसके बीमार होने की जानकारी मिलते ही झारखंड के नागर विमानन एवं पर्यटन सचिव सजल चक्रवर्ती चिंतित हो गए हैं। उन्होंने उसकी तबीयत की लगातार जानकारी लेते हुए कहा कि मैं कभी भी शैतान से मिलने हजारीबाग आऊंगा। घोड़े के इलाज में किसी भी तरह की कोताही नहीं बरती जाए इसको लेकर जिले के कई वरीय पदाधिकारियों को उन्होंने कहा। शैतान के बीमार होने की जानकारी पाकर हजारीबाग रेंज की डीआईजी सुमन गुप्ता ने कहा कि उसका नाम शैतान है पर वह है बड़ा सज्जन घोड़ा। हमने भी उसकी घुड़सवारी की है। उन्होंने भी पीटीसी के अधिकारियों से उसकी तबीयत की जानकारी ली।
कौन है शैतान
ग्रे व्हाइट रंग का शैतान घोड़ा का जन्म 1978 में अमृतसर में हुआ। जब उसकी उम्र पांच साल की थी। तब 7 जनवरी 1983 माउंट मिलिट्री पुलिस बिहार ने निहाल सिंह से 16500 रुपए में खरीदा था। बताया गया कि जब उसे ट्रेन से अमृतसर से बिहार लाया जा रहा था तो ट्रेन में एक व्यक्ति का कान काट लिया था। बहुत शैतानी करता था। इस लिए उसका नाम शैतान रख दिया गया था। बाद में बिहार से इसे जमशेदपुर लाया गया। तब आईएएस सजल चक्रवर्ती वहां डीसी थे। वे बराबर शैतान पर घुड़सवारी किया करते थे। इनके अलावा आईपीएस एमवी राव, अनुराग गुप्ता, नीरज सिंहा सरीखे आईपीएस को शैतान की शरारती के कारण इस पर घुड़सवारी करना पसंद था। 1999 में शैतान को पीटीसी हजारीबाग लाया गया। यहां तब से इसकी सेवा महेंद्र करता आ रहा है। आज शैतान के बीमार होने पर महेंद्र की आंखें भर आई हैं। विजय रंजन चार साल से प्रभारी के नाते उसकी देख रेख करते आ रहे हैं। कहा कि इसे हमलोगों ने बच्चों की तरह सेवा की है। इसके कारण इससे दिली लगाव हो गया है। कहा कि इस घोड़े की आदत रही है किसी को भी काटने के लिए दौडऩे की। पर जिसने भी इससे दोस्ती बनाया उसके साथ यह कोई शरारत नहीं करता। वैसे गुड़ इसकी बड़ी कमजोरी है। हाथ में गुड़ दिखाकर कोई भी अनजान व्यक्ति उसे अपने साथ कहीं भी ले जा सकता है। एक बात है कि उस पर चढऩे के बाद परेशान नहीं करता था। यही कारण है कि महिला प्रशिक्षु पदाधिकारी को इस पर घुड़सवारी बहुत पसंद होता था। कहा की पीटीसी में अभी कुल 21 घोड़े हैं। पर यहां बिहार का यह इकलौता घोड़ा बचा है। जो आज जिंदगी के अंतिम पड़ाव पर है।
hin_Deva hin_Deva bho_Deva hin_Deva hin_Deva hin_Deva